text: Xəlilov Cahangir haqqında məlumatı Qullar kənd sakini 1937-ci il təvəllüdlü Orucov Sədrəddin Həybullah oğlundan aldıq. O, Balakən rayonunun Poçtbinə kəndinin sakini olub. X.Cahangirin əsli Qazax rayonundan imiş. O, təsərrüfatda çalışan zəhmətkeş bir adam olub, xarakter etibarilə olduqca zarafatcıl, gülərüz imiş. X.Cahangirin, dambur çalmasa da, çox güclü söz demək qabiliyyəti varmış. O, əlində dəyənək bütün günü qoşma oxuyarmış. Söyləyicimizin dediyinə görə, X.Cahangir hətta Durquş İbrahim kimi güclü sənətkarı da bağlaya bilib. Onun doğum və ölüm tarixlərini müəyyənləşdirə bilmədik. Yaşını soruşduqda O.Sədrəddin “Mən görəndə Cahangir kişinin yaşı altmışdan yuxarı olardı”,– dedi. Söyləyici qeyd elədi ki, X.Cahangir aşıqlarla da deyişər, onları bağlayarmış